Lav et referat af nedenstående tekst:

Tekst:
Et døgn efter Nordjyllands Beredskab og Nordjyllands Politi rykkede ud til en gårdbrand på Kraghøjvej nord for Vebbestrup, står ét spørgsmål stadig åbent: Hvor er husets beboer? Derfor efterlyser Nordjyllands Politi nu i samråd med de pårørende husets 73-årige beboer, Erik Verner Bækgaard Madsen. Han har ikke været at finde på ejendommen, og det har ikke været muligt at kontakte ham, siden branden brød ud. Nordjyllands beredskab, beredskabsstyrelsen, Hjemmeværnet og Nordjyllands Politi har været på stedet i næsten et døgn og foretaget brandslukning, eftersøgning med hunde og bevogtning af stedet. - Der er foretaget en gennemsøgning af brandtomten, og der er ikke fundet nogen person på stedet, skriver vagtchef Karsten Højrup Kristensen i en pressemeddelelse. Borgere, der har oplysninger om den 73-åriges færden, bedes kontakte politiet på telefon 114 med oplysningerne. Branden på stedet  var meget voldsom og huset er kraftigt brandskadet. Der er stadig intet nyt om brandårsagen.

Referat:
Fredag aften er der stadig intet nyt om den mandlige beboer på en gård, hvor stuehuset torsdag aften udbrændte. Han er nu efterlyst af Nordjyllands Politi